Peale lume sulamist kevadel ja õhutemperatuuri tõusmist üle 5 °C, algab maasika kasvuperiood. Ligi 2-3 nädala pärast moodustuvad õisikuvarred. Umbes 15 ööpäeva peale õisikuvarte ilmumist hakkavad aedmaasika taimed õitsema (Eestis tavaliselt mais-juunis). Ühe õie õitsemine kestab 1-4 ööpäeva. Viljastumise õnnestumiseks on optimaalne õhutemperatuur 15...20 °C. Sõltuvalt sordist õitsevad aedmaasika taimed 20-30 ööpäeva. Peale viljastumist kulub ligi 30 ööpäeva saagi valmimiseni, Eestis valmivad maasikad tavaliselt juulis. Peale saagi valmimist õisikuvarred kuivavad. Võsundid hakkavad kasvama tavaliselt peale saagi valmimist. Noortel taimedel ilmuvad võsundid varem kui vanematel.[5]